ÄRKAMISE TOOJAD Ärkamise viljad, palve ja imed
Õnnistusi teile kõigile!
Mina olen Anne Miettinen
ja tahan jätkata sarjaga ärkamisest
ning sellest, mis see on ja mida see pole.
Sul võivad muidugi olla oma arusaamad ärkamisest,
kuna ärkamine pole kunagi seotud mingi kindla mudeliga,
vaid Jumal toob selle selliselt, et see ärataks sind.
Lisaks käib ärkamisega kaasas erinevaid ilminguid,
kui Jumal seda soovib.
Mainisin eelmine kord North Hamptoni ärkamisest,
kus kogu linn ärkas Kristuse suhtes üles
ja linnas toimusid paljud muutused.
Sündis ka nö noorte ärkamine.
Meil Filipiinidel on samuti just noorte ärkamine käimas.
Seal on üks noor, tuline evangelist,
kes kuulutab innukalt erinevates koolides
Kristuse sõnumit.
Kui ma ta käest kord küsisin,
kui palju hingi on seal päästetud saanud,
mõtlesin ise, et ehk 10-20 inimest.
Ta vastas: "Ma isegi ei tea, aga küllap õppealajuhataja teab."
Ja siis saatis mulle hiljem sõnumi, kus oli kirjas:
"Appi! 2400 päästetut!"
Poole aasta möödudes oli õppealajuhataja nii vaimustuses,
öeldes, et seda sõnumit tuleb kuulutada
kõigis nende saare koolides,
sest need 2400 on endiselt usus ja järgivad Kristust.
Ja nii avanesidki ka kõikide teiste koolide uksed,
kus ühes kohas sai 300 noort päästetud, teises 1000.
Tänu sellele õppealajuhatajale
kuulutatakse sellest hetkest alates igas sealses koolis evangeeliumi.
Seda umbes tunni aja jagu.
Seda seetõttu, et see avaldas nii positiivset mõju
ja noorte elud muutusid.
Tõsi, Filipiinidel nagu kõikjal mujalgi,
on probleeme uimastite- ja kuritegevusega,
kuid evangeeliumi kuulmine muutis noori igaveseks,
kinkides neile uut lootust.
Sest kui inimesel pole lootust,
nii nagu selle saare rahvas oli lootusetus seisus ja vaesuses,
kuna terroristid võimutsesid seal,
siis sõnum Kristusest on kõrvaldanud kogu sealse pimeduse
Kui valgus süttib pimeduse keskel, siis mis juhtub?
Pimedus peab taanduma.
Mindki on ähvardatud mitmeid kordi ja üritatud isegi tappa,
kuid kui Jumal läkitab sind midagi tegema,
ei saa saatan su elu võtta.
Jumal kannab hoolt selle eest,
kui mina kannan hoolt selle eest, et hoian kõvasti Jeesusest kinni
ja Tema antud töö saaks lõpule viidud.
Filipiinid pole mingi väike saareke.
Osa ütleb, et seal elab 4. miljonit inimest,
teised jälle, et 5-7. miljonit inimest.
Tänu Jonathan Edwards'i tegevusele
tärkas kogu North Hamptoni linnas ärkamine,
tuues kaasa palju muutusi. Sh. ka noorte seas.
Need muutused kõnetasid linnarahvast
ja kirik oli pühapäeviti puupüsti rahvast täis.
Inimesi, kes tulid, et saada päästetud
ja kes ei käinud vaid kombe pärast kirikus.
Inimesed seisid järjekorras, et saada kirikusse
ja ülistada kogu südamest Jumalat.
Kogudus kasvas
ja tundus, et kõik tahtsid ruttu, ruttu kogeda seda pääste rõõmu,
mida teised olid juba kogenud.
Seda kõike väikelinnas, kus elas 200 peret
ja kus 6 kuu jooksul sai 300 inimest päästetud.
Tänapäeva massikogunemiste kõrval tundub see küll kui olematu hulgana,
kuid võrreldes nende linna üldise rahvaarvuga,
oli tegu ikka suure hulgaga.
Kui neile liideti veel lapsed ja imikud, saadi kokku 1400 elanikku.
Loomulikult puudutas see ärkamine ka lapsi ja vanureid,
sest Jumal ei tee vahet inimeste ja nende vanuse vahel.
Aastatel 1740-1741 toimus veelgi suurem ärkamine
Inglismaa evangelisti Church Whitewill'i kaudu,
kes oli tööriistaks Jumala kätes, et juhtida inimesi usule.
Tõsi, ta ei tegutsenud üksi, vaid ka Edward oli talle abiks,
kes tõdes, et see teine ärkamise laine oli oluliselt võimsam kui esimene,
kuna inimeste usklikuks saamine oli palju nähtavam ja radikaalsem,
kätkedes endas oluliselt rohkem väliseid elemente.
Ehk siis, Püha Vaim mõjutas inimesi parandama meelt oma tegudest.
Meeleparandus mängis inimeste muutumises suurt rolli.
Nende pöördumine ei toonud kaasa vaid seesmist muutust,
aga ka nende käitumine muutus, mis oli kõigile selgesti nähtav.
Üks mees kirjutas 1740. aasta ärkamise kohta järgmist:
"See ärkamine avaldas tohutut mõju.
Isegi, kui oleksid jätnud kotitäie kulda, hõbedat
või muid väärtesemeid keset tänavat, nähtavasse kohta,
poleks keegi julgenud seda puutuda või enesele võtta.
Vargused, pettused ja huligaanitsemised,
Jumala pilkamine ja tülitsemised,
kaklused, reetmine ja isegi hingamispäeva mittepidamine
ning paljud muud lood olid kõik korraga kui kadunud.
Nende asemele aga tuli jumalakartus."
Jumalakartus ei tähenda hirmu selle ees,
et Jumal loobib taevast kividega.
See on vale jumalakartus.
Kuid jumalakartus kui taju sellest, et Jumal on tõesti olemas.
Aastaid hiljem asus metodisti pastor Peter Cartwright
seisma vastu orjusele.
Orjusele vastu seismine oli juba üsna radikaalne tegu.
Ta kõneles 120'le orjale, kes kuulusid kahele kristlikule perele.
Need pered olid nii palju inimlikud, et lubasid jutlustada oma orjadele,
isegi, et neid nähti lootusetutena evangeeliumi suhtes.
Kuid evangeeliumi suhtes pole keegi lootusetu.
Pole ühtki inimest, kellele Jeesus Kristus ei võiks ilmuda,
kelle heaks mõnda imet teha või keda muuta.
Nii pole sinagi lootusetu juhtum,
isegi, kui sa ise arvad, et sinust pole mingit kasu.
"Ma olen kõigest selline või tollene ja Jeesus ei hooli minust üldse."
Sellist inimest pole olemas.
Pole olemas nii sügavat sügavikku, kuhu võiksid vajuda,
nii et Jeesus ei ulatuks sind sealt päästma,
kui vaid ise soovid, et Ta seda teeks.
Kuna orjade seas olid joomised, varastamised, vägivald
ja kõik muu taoline igati tavaline nähtus,
siis sulle võib tunduda ehk kummaline üldse rääkida neist asjadest.
Sest tänapäeval maalitakse orjadest kui ohvritest
väga õilsaid ja ilusaid pilte.
Kuid nad polnud ainuüksi ohvrid.
Maailm tahab ikka luua väärkujutelmasid ja muuta ajalugu.
Nii on püütud muuta Austraalia ajalugugi
aborigeenide suhtes,
neid valel moel haletsedes.
Seda vaatamata sellele,
et aborigeenide kogukondades toimub intseste, joomist
ja uimastite tarbimist.
Seda poolt ei taha keegi näha ja neisse panustatakse endiselt raha,
mõeldes, et evangeeliumist pole neile mingit kasu.
Kuid kindlasti oleks.
77's erinevas aborigeeni kogukonnas on varasemalt toimunud ärkamisi
ja sellest lähtuv muutus on olnud kõikjal nähtav.
Olen isegi neile kuulutanud
ja mul on ka sõpru, kes on käinud seal evangeliseerimas,
jagades imedest, mis on seal aset leidnud.
Nii pole ka orjad olnud alati vaid ohvrid.
Jah, ühtpidi nad olid ohvrid,
kuid see ei teinud neist veel patuta pühakuid.
Mis iganes viis neid mittesotsiaalsete käitumisviisideni -
jätan selle sotsioloogide ja psühholoogide otsustada,
kuid Peter Cartwright hakkas igal juhul orjadele evangeeliumi kuulutama.
Ehk siis, Jumal usaldas need orjad tema hoolde.
On erinevaid valdkondi, kus muutused võivad aset leida.
Nõnda nagu Jumal andis mulle langenud ja surnud paigad
ning slummi lapsed
ehk kõik lootusetud inimesed,
kelle kohta kõik ütlesid, et neist ei saa mingit asja,
kuna nad ei saa millestki aru ega oska lugeda-kirjutadagi.
Kuid mis tegelikult on toimunud?
Nad on aastatepikkuse töö tulemusena
leidnud uue lootuse.
Nad ei liitu enam erinevate terrorirühmitustega,
kes valetavad stiilis:
"Kui liitute meiega, siis te elu muutub."
Inimesed on mõistnud, et kõigi nende aastakümnete jooksul,
mil nad järgisid neid terroriste,
ei muutunud nende elus mitte kui midagi.
Kui aga Jeesus Kristus tuli nende südamesse,
hakkasid ka asjad muutuma.
Tohutult suured muutused leidsid aset.
Ka nende lapsed hakkasid koolis käima.
Ja mida ma veel märkasin, oli see,
et nad ei pidanud alguses puhtusest mitte midagi
ja nende õlgedest ehitatud majade ümber
visati kogu oma rämps ja prügi,
nii et nad elasid kui sopa sees.
Kuid siis, vaid mõne aastase töö tulemusena...
Mul oli üks Austraalia meeskond kaasas
ja ma tahtsin neile näidata üht algupärast slummi,
kus olime oma tegevusega alustanud.
Kuid ma jooksin mööda rannajoont
ja mõtlesin: "Kus see slumm siis nüüd on?
Kuhu see on kadunud?"
Tulin tagasi peatänavale ja mu kaasõpetajad olid täiega närvis,
öeldes: "Sa ei tohi sinna üksi minna, sest see pole veel turvaline!"
Ütlesin, et saan aru,
kuid et tahtsin leida seda slummi, mida ei näikse seal enam olevat.
Nad vastasid: "Aga sa ju just tulid sealt."
Olin täiesti šokis.
Sinna oli teed rajatud ja tänavad-majad olid puhtad.
Kõik oli nii puhas!
Mõistsin, et kui inimese süda muutub, muutub ka tema ümbrus.
Meil Austraaliaski on selliseid nö slummi piirkondi,
mida seostatakse teatud inimestega, kellel on sotsiaalseid probleeme jne.
Valitsus ehitab neile korralikke maju ja kodusid,
seades nende jaoks kõik valmis, et neil oleks seal hea elada.
Kuid läheb vaid mõni aasta mööda
ja see naabruskond näeb välja nagu endise slummina,
mis maha lammutati.
Nii on see kinnitanud mulle,
et kuniks inimese süda ei saa valgustatud,
nii ei toimu ka teda ümbritsevas mingit muutust.
Kui aga inimese süda saab Jumala valgust täis,
muutub ka inimese ümbrus.
Nii leidsid need slummi inimesedki uut lootust.
Ärkamine leidis aset nende keskel.
Slummides elavad emad rääkisid teistele emadele rõõmust,
mida nad olid koguduses kogenud
ja samuti uuest lootusest.
Jumala õnnistused hakkasid voolama nende eludesse.
Eks seal ole endiselt slumme veel, nii et see töö on ühtpidi kui lõputu.
Kuid mingid muutused on siiski juba aset leidnud.
Esimesed slummi lapsed on juba keskkoolidki lõpetanud
ja jätkanud Kristuse järgimist.
Ehk siis, Kristuse Sõna muudab terveid kogukondi.
Kui Cartwright kuulutas päästest ja eesootavast kohtupäevast...
Me siin läänemaailmas
oleme selle kohtupäeva täiesti ära unustanud
ja teinud Jumalast sellise ninnu-nännu ning armsa ja toreda taadi taevas,
kes ei mõista kedagi hukka,
vaid silitab me päid ja vaatab me pattudele läbi sõrmede,
stiilis: "Lapseke, tee aga nii nagu ise heaks arvad."
Kuid Cartwright kuulutas ka eesootavast kohtupäevast,
mis seisab ees igal ühel, kes ei ole Kristuses.
Julge vend.
Üks suur mehemürakas
olla kukkukund täies hiilguses pikali maha
ja üsna pea langesid teised tema järel.
Tol ajal veel ei mõistetud taolist Jumala väe all kukkumist hukka
Püha Vaim oli sekkunud olukorda
ja puudutas võimsalt seda rahvahulka.
Orjade omanik liitus samuti oma orjade eest palvetama.
Ehk siis, need olid orjad,
keda Püha Vaim nii võimsalt puudutas.
Päeva lõpuks oli 40 orja andnud oma elu Jeesusele.
Tänu sellele sündmusele levis ärkamine kaugemalegi,
kuigi Cartwright ise oli sealt kandist juba lahkunud.
Lõpuks ristiti 70 orja
ja nad liitusid ka kohaliku kogudusega.
Kogu selle loo pikaajalisem tulemus on aga väga huvitav.
Kaks vanemat medodisti meest tõdesid,
et pole paremat tunnistust Kristuse väest,
kui näha orje, kes vaid ostetud mõne dollari eest,
lõpetamas joomist.
Ehk siis, need orjad ei joonud end enam oimetuks.
Ühtlasi lõpetasid nad vargused ja hakkasid pidama hingamispäeva.
Mõelda vaid, et tol ajal oli see patt teha pühapäeviti tööd.
Samas ei mõistnud need metodisti mehed veel seda,
millist mõju avaldas see orjadele kuulutamine
kogu ühiskonnale.
Tollele ärkamisele järgnes veel ka nö ärkamise järellaineid,
kuid need liikusid väga aeglaselt, samas siiski ümbruskondi muutes.
Samas viimane selline laine, mis oli suurem teistest,
ilmus kui ei kusagilt.
Ja kuigi see laine oli osa eelnevatest lainetest,
mil oli olnud väike algus,
siis see jätkus ja jätkus, muutudes üha suuremaks.
Selle ärkamise laine tipp ulatus isegi Cane Ridge'i ärkamiseni,
mis toimus 1801. aastal.
Paljud inimesed said selle raames päästetud.
Tuhanded inimesed tulid telgikoosolekutele
ja said päästetud.
Seal toimus ka palju üleloomulikku.
Eks paljud tulid ka uudishimust,
kuid ühel või teisel moel saadi inimesed siiski liikuma.
Oli ka neid, kes tulid sinna pilkama,
kuid lõpptulemuseks oli 3000 inimese päästetud saamine,
mis lõpuks kasvas välja 200 000 inimese päästeni.
See oli suur lisa metodisti kogudustele,
mida oli nende kolooniates vaid 600.
Neist tõusis ka esile võrratuid jutlustajaid.
Ehk siis, keda iganes Jumal on kasutanud või kasutamas
Püha Vaimu abilistena,
see peab omama ka head iseloomu.
Ja see on just see, milleks sind hetkel valmistatakse.
Ära siis pane imeks seda "kuumust", mille keskel hetkel oled
või neid tragöödiaid ja draamasid, millega oled pidanud silmitsi seisma.
Sind vormitakse tuleviku sündmuste tarvis.
Mõtle - sind kasutatakse selles!
Just sind.
Issand võtab alati selle, kes inimlikult pole mitte midagi,
sest Ta on väga inimeste keskne ja räägib südamest südamesse.
Jah, on tore, kui väljast poolt käib kõnelejaid,
kes meid nö üles õhutavad,
kuid mina usun,
et kui meie maale peaks veel tulema ärkamine,
tõstab Jumal selleks me oma maalt üles mehi ja naisi,
kuna nemad tunnevad kõige paremini oma rahva südant.
Nii et, kui sa oled saanud nägemuse ilmutuse kohta
ja selle kohta, et sa oled kui vilja kokku koguja,
siis oota ja valmistu selleks.
Milles see valmistumine seisneb?
Püha Vaimuga täitumises,
Tema ligiolus viibimises.
Osad nimetavad seda võidmiseks, teised Püha Vaimu ligioluks.
Kuid imed hakkavad sündima su elus
ja sa saad nii täis Püha Vaimu, et see levib sinust väljapoolegi,
nii et, inimesed hakkavad küsima, mis sinus küll on?
See tõmbab neid sinu ligi.
Kui käid mööda tänavaid,
siis inimesed hakkavad korraga nutma.
Mitte seetõttu, et sa nii kurb välja näeks,
vaid seetõttu, et Püha Vaim puudutab neid
ja nad parandavad meelt.
Nad ei saa isegi aru, miks nad nutavad,
aga Püha Vaimu ligiolu on see, mis seda teeb.
Öeldakse, et Pauluse varigi tervendas inimesi.
Kuigi mitte siis niivõrd tema vari, kuivõrd Püha Vaimu ligiolu.
Oi, kuidas ma igatseks näha ärkamist ka meie maal!
Alaku see siis suurest või väikesest asjast.
Tänud Sulle taevane Isa Sinu suuruse eest!
Kui aga rääkida lõpuaegadest,
siis Malaki 3:23-24 räägitakse Issanda päevast.
Suurest ja kardetavast päevast, enne mida läkitatakse prohvet Eelija,
tänu kellele ja millele pöördutakse taas tagasi Jumala poole.
See lugu väärib lähemat vaatamist.
Paljud on kirjutanud Eelija võidmisest,
kuid kõik need kirjutised
puudutavad vaid teatud elemente tema teenimistöös.
Seda, kuidas muutus saab sündima nii kogudustes kui üle kogu maa.
Kuid me räägime Eelija sarnasest võidmisest,
mis tähendab Püha Vaimu ligiolu.
Usun, et iga usklik saab teenima selliselt
nagu on kirjas Matteuse 17:11-12:
"Aga tema (Jeesus) vastas:
Muidugi tuleb Eelija ja seab kõik korda,
aga ma ütlen teile: Eelija on juba tulnud,
ent nad ei ole teda ära tundnud."
Jeesus pidas silmas Ristija Johannest,
kes elas ja käis Eelija võidmises
ja kuulutas meeleparandust,
mis pööras inimeste südamed Jumala poole.
Ristija Johannese lihtne sõnum oli: "Parandage meelt!"
Ta kutsus inimesi üles muutuma
ja see on see, mida meiegi rahvas vajab -
selliseid Ristija Johannese tüüpi inimesi ja ristijaid,
kes ütlevad: "Parandage meelt!"
Kes kutsuvad inimesi üles muutuma
ja võtma Jumalat sellisena nagu Ta on.
Et nad ei peaks Teda vaid mingiks muinasjutu tegelaseks
või vaid Piibli lehtede vahele jäänud isikuks,
kel pole tänapäeval enam mingit mõju.
Ehk siis, Ristija Johannes toimetas Eelija võidmises,
kutsudes inimesi pöörduma oma kurjadelt teedelt
ja pöörduma Jumala poole.
Usun, et nõnda saab sündima tänapäevalgi,
sest sõnum hukkuvale maailmale pole muutunud.
See on alati ühesugune.
Usun, et rahvad saavad kogema Jumala väge ja imesid,
mis toovad nende südamed tagasi Jeesusele,
sest Jumala tahe on selline.
Eelija võidmine pöörab rahva Jumala poole
nii nagu see sündis ka Karmeli mäel 1. Kuningate 18. ptk.
Kogu rahvas pöördus vaid ühe päevaga.
Kas selline muutus võib sündida vaid hetkega?
Kas üks rahvas saab pöörduda vaid hetkega,
pöördudes oma kurjusest ja ebajumalate juurest Jumala poole?
On see nii lühikese ajaga võimalik?
Jesaja 66:7-8 on öeldud:
"Juba enne lapsevaeva sünnitab Siion,
enne kui temale tulevad valud, toob ta poeglapse ilmale.
Kes on kuulnud midagi niisugust? Kes on näinud selliseid asju?
Kas maa sünnitatakse üheainsa päevaga
või tuleb rahvas ilmale ühekorraga?
Kuid niipea kui Siion tunneb valusid, toob ta ka kohe oma lapsed ilmale."
Tõsi, siin räägitakse Iisraelist, kuid Siion tähendab ka meid.
Me kristlastena oleme ka see Siion.
Psalmid 2:8: "Küsi minult, ja ma annan paganad su pärandiks
ning ilmamaa otsad su omandiks."
Kui Jumal saab hetkega saata korda uuestisünni imesid
ja tohutuid muutusi inimestes,
siis on Ta ka võimeline raputama kogu rahvast
ja tooma esile muutuse inimeste südameis.
Selle mõistmiseks ei pea olema Einstein või tippteadlane.
On selge, et tänapäeva kogudus ei liigu Eelija vaimus
ega saada korda tähendusrikkaid imesid ja tunnustähti.
Suurem osa kogudusest on jäänud magama
nagu Billy Graham kord ütles.
Kaasaegne kogudus ei saa arugi,
et Püha Vaimu pole enam nende keskel.
Nagu üks baptisti koguduse pastor rääkis ühest oma unenäost,
kus ta nägi üht tundmatut isikut tulemas kirikusse,
rääkimas kellegagi ja kuulamas ka pastori jutlust,
peale mida ta lahkus.
Tundus, et see isik tundis koguduse liiget, kellega oli rääkinud.
Kui teenistus sai läbi
ja pastor läks sellelt inimeselt küsima, kes too mees oli olnud,
vastas koguduse liige: "Kas sa siis ei tundnud teda?"
Pastor vastas: "Ei tundnud, kuid tundus, et sina tundsid."
Koguduse liige vastas: "See oli ju Jeesus Kristus."
Pastor ehmatas ära, et ta polnud Jeesust ära tundnud
ja parandas seal samas meelt.
Usun, et paljud kaasaja kogudused on langenud samasse olukorda
ehk siis Jeesust ei tunta enam.
Vähemalt mitte sellisena nagu Ta Piibli aegadel oli.
Pastor ärkas kohkunult unest ja mõistis,
et ka tema peab meelt parandama.
Ühtlasi jagas ta oma unenäost kogudusegagi.
Paranda sinagi meelt,
et keegi ei saaks sinu kohta öelda, et sa ei tunne Jeesust Kristust
või et sa ei tundnud Teda.
Õpi Teda tundma oma südame tasandil
ja kui sa veel pole usklik, siis anna oma elu Jeesusele.
Kui oled haige,
siis Jeesus Kristus on see, kes saab sind tervendada.
Tema veri on täna sama võimas ja tugev
kui see oli ammustel aegadel.
Ta on imeline nõuandja ja armastab sind kõige täiega,
leides su üles kõige sügavamast mülkastki.
Tänu Sulle, Issand, et oled veel armuline me maa vastu
ja annad armu me rahvale.
Tänud, et Sa ka liidad kõik usklikud ühte,
nii et nad ei tülitseks enam omavahel,
vaid et nad tunneks Sind ja üksteist Kristuse läbi.
Kui sa peaks kritiseerima mõnda teist usklikku,
siis pea meeles Jumala ja ka Pauluse poolt öeldut:
"Nähke üksteises Jeesust Kristust!"
Kui seda teed, ei suuda sa ka kedagi kritiseerida,
sest Jeesus on nii meis kui näeb ka neid teisi meie läbi.
Tema ei pea meeles me patte.
Nähkem siis üksteises Jeesust Kristust,
sest sellega me täidame Jumala Sõna.
Ära näe teistes nende patusust, pidades vaid ennast ainuõigeks.
Õnnistused tabavad sind, kui näed teisi Kristuse silmade läbi.
Kui imeline see kõik on!
Ära ole nagu see baptisti pastor.
Tänu Jumalale, meie imelisele nõuandjale,
kes on loonud kõik taevad ja maa.
Usun, et lõikus saab veel tulema me maale,
isegi, kui on neid, kes ütlevad,
et meie maale ei tule küll mingit ärkamist.
Kes oled sina, et sa selle üle otsustad?
Tuleb aeg, kus Issand vastab nende inimeste palvetele
ja nägemustele,
keda Ta on valinud seda "vilja" kokku koguma.
See, mis on kord külvatud, see küpseb.
Jah, kui pole midagi külvatud, pole ka midagi lõigata,
kuid ma tean, et paljud inimesed on külvanud.
Ja isegi, et nad ei näe veel tulemusi,
on Issand kogu vaikuses kastnud neid seemneid
ja need toovad esile oma saagi.
Aamen.
Tõlge: Anne-Ly Raukas
Soovides toetada TV tööd ja tegevust, helista 900 1777 (hind 7 euri)
või teha pangaülekande, leides me andmed www.tv7.ee